Na Australie, leta efutaka mpo na kolongola zemi ya mikolo mingi, mpe baboti bazwaka mbongo mpo na yango.
Oyo etali oyo babengaka "lisungi ya mwana".
Oyo esalisaka baboti oyo babungisi mwana na bango nsima ya kobota mwana akufi.
Motango sikoyo ezali dolare ya Australie 4 200.
Na lolenge mosusu, baboti bakoki mpe kozwa pene ya badolare ya Australie 22,000 soki
bazali na mosala mpe bazwi "konje ya kobota".
Mibeko mpo na kozwa lisungi ya leta na likambo ya mbotama ya mwana akufi na libumu, na Australie, esalemi na lolenge oyo
ete ekoki mpe kofuta mpo na kolongola zemi na eleko ya suka.
Centrelink, ebongiseli oyo etalaka makambo ya kofuta matabisi ya leta, elobi na mibeko na yango ete mwana asengeli abotama kozanga
kopema to kozanga kobeta ya motema sima ya ata pɔsɔ 20 ya zemi, to asengeli azala na
bozito ya ata gramɛ 400 na ntango ya mbotama.
Bapesaki naino bansango mosusu te to bantina ya mbotama ya mwana akufi.
Yango elingi koloba ete, na bosolo, ba avortement oyo esalemaka sima ya pɔsɔ ya 20 ya zemi, oyo endimami na mibeko
na pene na ba etats nionso, esungamaka na mbongo na leta.
Moyekoli monene ya mibeko ya Australie, Dr Joanna Howe, andimi ete na South Australia, na ndakisa, 75 likolo ya nkama ya ba
avortement nyonso ya nsima ya eleko esalemaka na bana oyo bazali na nzoto kolongono, oyo na sima balobaka
ete babotami bakufi mpe bakoki kozwa matomba ya leta.
Soki babomi mwana na libumu sima ya pɔsɔ ya 20 ya zemi, batyaka nkisi na motema ya mwana oyo abotami
naino te, mpe yango esukisaka kobeta ya motema na ye.
Mwana oyo akufi abotami na nzela ya nkisi ya kobota.
Zulunalo ya Australie oyo etangamaka na internet mpo na basango ya bokristo, The Daily Declaration, ekomaki ete likambo oyo
ebimeli ematisi mitungisi ya makasi na ntina na motuya ya bomama, libota mpe mwana oyo abotami naino te na kati ya société na biso.
Ata soki sango oyo ebimaki kaka kala te, esali koleka mibu zomi ekoki kosalema kozwa "lisungi ya
mwana" na nzela ya kolongola zemi na mikolo ya suka.
Ebandeli ya kolongola zemi na ndingisa ya mibeko ebandaki na mobu 1882.
Aletta Henriëtta Jacobs, monganga ya Hollande mpe mobundi mpo na makoki ya basi, nde afungolaki
na mokili clinique ya liboso mpo na kopekisa zemi.
Na mobu 1916, clinique ya liboso mpo na kopekisa zemi efungwamaki na Etats-Unis, na bokambi ya Margaret Sanger,
infirmière moko ya Amerique mpe mobundi mpo na makoki ya basi.
Milende ya Sanger ya kolendisa contrôle ya kobota, na suka, ememaki na bokeli ya Planned Parenthood,
oyo kino lelo ezali lisanga ya liboso oyo epesaka misala ya kolongola zemi na Etats-Unis.
Margaret Sanger alimbolaki ete kokanga zemi ezali nzela ya kolongola bato oyo babongi
te mpe kopekisa mbotama ya "bato ya mabunga".
Bongo, likanisi oyo ya eugenics, elingi koloba kokabola bato oyo "bakeseni", ezali libanga ya
litambe ya ebongiseli oyo elendisi kolongola zemi.
Mibeko etali kolongola zemi ezali kokoma pete pete na mikili mingi, mpe endimami na mobeko kino pene ya mbotama.
Na Australie, basi bakoki kutu kozwa matabisi na kolongola zemi.
Moto akamwaka wapi oyo ekokende sima.
Soki olingi koyeba makambo mingi koleka na ntina ya lisanga ya Planned Parenthood, tala
documentaire ya mozindo "The Planned Parenthood Files".